**Tájékoztató „téli rezsicsökkentéssel” kapcsolatos intézkedésekről**

Tájékoztatom Önöket, hogy Magyarország Kormánya 1364/2018.(VII.27.) Kormányhatározatában döntött a téli rezsicsökkentés végrehajtását követően szükségessé váló további intézkedésekről. A határozat szerint **a téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri természetbeni támogatásban részesülnek a fűtési költségek viselésével összefüggésben.** A támogatás igényléséhez összeállított **igénybejelentő nyilatkozat** elérhető a letölthető dokumentumoknál, vagy a Tököli Polgármesteri Hivatal Igazgatási Irodájának szociális ügyintézőjénél.

Az igénybejelentő nyilatkozatokat személyesen, vagy postai úton a Tököli Polgármesteri Hivatal 2316 Tököl, Fő utca 117. szám alatti címére szíveskedjenek eljuttatni.

Az igénybejelentés végső határideje: **2018. október 15.**

Az igénybejelentéseket a Belügyminisztérium részére továbbítjuk további intézkedés céljából.

**Figyelem!**

**Csak azok a háztartások lehetnek jogosultak a téli rezsicsökkentéssel kapcsolatos támogatásra, amelyek gáz- vagy távhő-szolgáltatási szerződéssel nem rendelkeznek!**

**Gaál Ágnes**

jegyző

**Letölthető dokumentumok:**

Igénybejelentő nyilatkozat

Eljárásrend

Adatkezelési tájékoztató